20/09/2021 | Administración LocalMunicipal
Betanzos
Bases para a selección dun/ha dinamizador/a por programa temporal do Plan de inclusión dixital do concello de betanzos, e constitución dunha bolsa de emprego público temporal para os anos 2021 a 2024

Por Decreto da Alcaldía 1091/2021, de data 13/09/2021, aprobouse: “Bases para a selección dun/ha dinamizador/a por programa temporal do Plan de inclusión dixital do Concello de Betanzos, e constitución dunha Bolsa de Emprego Público Temporal para os anos 2021 a 2024 Primeira.–Obxecto da convocatoria. É obxecto da presente convocatoria a selección e creación dunha bolsa de emprego para proceder á provisión temporal de prazas mediante o nomeamento de funcionarios interinos por programa temporal da Escala de Administración Especial subescala Técnica clase Técnico auxiliar, posto de dinamizador/a do Plan de inclusión dixital do Concello de Betanzos, polos motivos sinalados nos artigos 10.1. a) e c) do Real Decreto Lexislativo 5/2015, do 30 de outubro, polo que se aproba o Texto Refundido do estatuto básico do empregado público, e 23.2 a) e c) da Lei 2/2015, 29 de abril, do emprego público de Galicia, para a execución do seguinte programa temporal “Plan de inclusión dixital no eido da Administración Local”. A/s persoa/s seleccionadas para formar parte na bolsa poderán ser chamadas a través desta bolsa para prestar servizos na aula CeMIT do Concello de Betanzos, aula de referencia pública de acceso ás novas tecnoloxías e integrada na Rede de Centros para a Modernización e Inclusión Tecnolóxica como Axente da Tecnoloxía da Información e da Comunicación. Si durante o funcionamento da Bolsa de Emprego Público temporal se apreciasen necesidades de persoal na citada categoría por non ter candidatos suficientes, a Bolsa de Emprego será susceptible de ser ampliada con máis candidatos/as e con outras categorías de postos de traballo, mediante novas convocatorias conforme as presentes bases, sempre que este debidamente xustificado e se atenda ás mesmas finalidades e condicións da Bolsa de Emprego. Segunda.–Funcións e categoría da praza.1.–Características da praza. Denominación: técnico dinamizador Plan de Inclusión Dixital. Clase de funcionario: interino por programa temporal. Escala: Administración Especial. Subescala: Técnica (técnico auxiliar) Grupo: C1. CD: 11 CE anual: 508,48 €. O período mínimo de contratación será ata o 31 de decembro de 2021, prorrogable de ano en ano ata un máximo de 3 anos dende a data de inicio, dependendo da financiación finalista da Xunta de Galicia. O persoal seleccionado estará suxeito ao réxime funcionarial, como “ funcionarios/as interinos/as para execución de programa temporal” conforme ao artigo 10,1c) do Texto Refundido da Lei do Estatuto Básico do Empregado Público, aprobado por R. D.-Lex.5/2015, do 30 de outubro; e artigo 23.2 c) da Lei2/015, do 29 de abril, de Emprego Público de Galicia.2.–Funcións. a) Realización de tarefas de alfabetización e capacitación dixital da sociedade desenvolvendo actividades orientadas a dotar á poboación dos coñecementos e as capacidades dixitais básicas para acadar a integración social e ofrecerlles unha mellor calidade de vida. b) Iniciativas relacionadas co desenvolvemento da actividade económica, empresarial e de implantación dos servizos da administración electrónica nas pemes e entre os colectivos con meirandes dificultades de acceso ás novas tecnoloxías da información, proporcionándolles os medios e ferramentas necesarios para que poidan formar parte activa da Sociedade da Información. c) Tarefas de impulso da participación, realizando actuacións que permitan fomentar a participación e colaboración de ONG´s, asociacións empresariais, voluntarios, etc. no desenvolvemento de actividades de inclusión dixital.3.–Cometido funcional. a) Promoción do uso das TIC na poboación, en especial naqueles colectivos onde a fenda dixital se fai máis evidente, programando actividades e estratexias de dinamización adaptadas aos distintos colectivos. b) Dinamización das PEMEs e microPEMEs amosándolles as vantaxes da SI. c) Planificación, impartición, difusión e publicidade das actividades de formación e dinamización na zona de actuación: obradoiros, charlas, xornadas, iniciativas. d) Xestión da aula: atención a usuarios/as, mantemento do equipamento, xestión da documentación. e) Coidar do cumprimento por parte dos usuarios/as das normas de funcionamento, acceso, horario e optimización do uso e ocupación dos recursos do centro. f) Achega de datos de seguimento e avaliación das actividades. g) Atención de forma personalizada aos usuarios/as, realizando o apoio e seguimento da súa aprendizaxe, para que vexan o aceso ás TICs como algo doado, ameno e que á vez lles resulte proveitoso na súa vida diaria. h) Seguimento e cumprimento dos obxectivos e procedementos da nova Rede CeMIT. i) Ser enlace entre o Centro e a cidadanía (persoas e asociacións cidadás) do municipio, e responsable de conseguir a inclusión e participación na Sociedade da Información da cidadanía. j) Colaboración na achega de novas ideas que contribúan á mellora do funcionamento, desenvolvemento e impacto no seu concello da nova Rede CeMIT. k) Tratar de acadar que o CeMIT sexa un punto de referencia na vida sociocultural do Concello. l) Estender o coñecemento e uso pola cidadanía dos servizos públicos dixitais das Administracións Públicas Galegas. No caso de que o chamamento se leve a cabo a fin de executar programas de carácter temporal as funcións serán concretadas en ditos programas. Terceira.–Requisitos dos aspirantes.1. Os/as aspirantes que participen na presente convocatoria deberán reunir os seguintes requisitos mínimos: a) Ter cumpridos 16 anos de idade. b) Ser español/a ou nacional dun Estado, membro da Unión Europea ou de calquera daqueles Estados aos que en virtude de tratados internacionais, celebrados pola Unión Europea e ratificados por España, sexa de aplicación a libre circulación de traballadores/as nos termos establecidos na normativa vixente. Ademais consonte co disposto no Texto refundido do Estatuto básico do empregado público, tamén poderán acceder os/as estranxeiros/as con residencia legal en España. c) Non padecer enfermidade ou defecto psíquico ou físico que impida ou dificulte o desempeño das correspondentes funcións. d) Non estar separado, mediante expediente disciplinario, do servizo de calquera das administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para cargos públicos por resolución xudicial, para o acceso ao corpo ou escala de funcionarios/as ou para exercer funcións similares as que desenvolvían no caso de persoal laboral, no que fose inhabilitado/a ou separado/a. No caso de ser nacional doutro Estado, non estar inhabilitado/a ou en situación equivalente nin ter sido sometido/a a sanción disciplinaria ou equivalente que impida, no seu Estado, nos mesmos termos o acceso ao emprego público. e) Non estar incurso/a en causas de incompatibilidade de conformidade co disposto na Lei 53/1984, do 26 de decembro, de incompatibilidades do persoal ao servizo das administracións públicas. f) Estar en posesión do seguinte título ou equivalente: Técnico superior en Sistemas de telecomunicacións e informáticos, Administración de sistemas informáticos en rede, Desenvolvemento de aplicacións multiplataforma, Desenvolvemento de aplicacións web, Animación sociocultural e turística, Integración social, Mediación comunicativa, Grado en informática ou Educación social ou titulacións equivalentes. No caso de titulacións obtidas no estranxeiro, deberá estarse en posesión da credencial que acredite a súa homologación. g) Non ter sido condenado por sentenza firme por ningún delito contra a liberdade sexual (art.13.5 da L. O. 1/1996, do 15 de xaneiro, de protección xurídica do menor). Deberá acreditarse mediante certificación negativa do Rexistro Central de delincuentes sexuais (ou Rexistro Central de Antecedentes Penais) ou mediante declaración responsable co compromiso de achegar o certificado posteriormente se é seleccionado para o posto. Os devanditos requisitos entenderanse referidos á data de expiración do prazo sinalado para a presentación de instancias e manterse durante todo o proceso, así como, no seu caso, no momento da formalización dos nomeamentos ou contratos. Cuarta.–Presentación de instancias.1. Para tomar parte na selección as persoas interesadas deberán solicitar a súa participación mediante instancia dirixida á alcaldesa do Concello de Betanzos, conforme o modelo que consta no Anexo I das presentes bases, que poderán obter nas oficinas xerais do Concello e na páxina web municipal (dirección https://sede.betanzos. gal) Na instancia deberá facer constar que reúne todos os requisitos xerais e específicos esixidos na base terceira da convocatoria para a categoría do posto de traballo á que aspira. A instancia deberase acompañar dos seguintes documentos: a) Copia do Documento Nacional de Identidade ou documento equivalente. b) Copia da titulación esixida para cada categoría de posto de traballo. c) Copia da documentación acreditativa dos requisitos específicos da categoría á que aspira e dos méritos alegados. Aqueles méritos alegados e non xustificados documentalmente non os terá en conta polo tribunal cualificador. No caso de certificados a emitir polo Concello de Betanzos, ou de documentos que consten neste, bastará con unir un xustificante da súa solicitude ou indicar a súa existencia na solicitude, para poder telos en conta.2. A instancia deberá presentarse no rexistro xeral do Concello de Betanzos ou por calquera dos medios previstos no artigo 16.4 da Lei 39/2015, do 1 de outubro, no prazo de dez días hábiles, a contar desde o seguinte ao da publicación da convocatoria no BOP de Coruña. Os/as aspirantes quedan vinculados aos datos que fixesen constar na súa solicitude, e unicamente poderán modificalos dentro do período de presentación de instancias. Os restantes anuncios referidos á presente convocatoria publicaranse no taboleiro de anuncios e na páxina web do Concello de Betanzos (dirección https://sede.betanzos. gal). Quinta.–Admisión de aspirantes e designación do tribunal de selección.1. Rematado o prazo de presentación de instancias aprobarase por resolución da Alcaldía - Presidencia, e publicarase no taboleiro de anuncios e na páxina web do Concello (dirección https://sede.betanzos. gal), a relación provisional de aspirantes admitidos/ as e excluídos/a, con indicación das causas de exclusión, de ser o caso, antes do terceiro día hábil seguinte a aquel no que remate o prazo de presentación de instancias. O feito de figurar na relación de admitidos/as non prexulga que se lle recoñeza ás persoas interesadas a posesión dos requisitos esixidos na base terceira.2. Durante o prazo de dez días hábiles, de conformidade co previsto no art.68 da Lei 39/2015, do 1 de outubro, as persoas interesadas poderán corrixir os defectos aos que se alude no referido artigo, e formular as reclamacións ás listas provisionais. De non presentar a solicitude de rectificación ou reclamación no indicado prazo, decaerá no seu dereito, sendo excluído definitivamente da lista de aspirantes.3. Transcorrido este prazo aprobarase por resolución da Alcaldía, e publicarase no taboleiro de anuncios e na páxina web do Concello (dirección https://sede.betanzos. gal), a lista definitiva de aspirantes admitidos/as, e sinalarase a data e hora de valoración dos méritos polo Tribunal e da realización da proba tipo test polos/as aspirantes.4. Nesta resolución designarase aos membros do tribunal de selección de conformidade con disposto no texto refundido do EBEP, séndolle tamén de aplicación os artigos 23 e 24 da Lei 40/2015, do 1 de outubro. O tribunal estará constituído por cinco membros, con titulación igual ou superior á requirida para o posto de traballo. Para a válida constitución do tribunal, para os efectos da celebración de sesións, deliberacións e toma de acordos requirirase a presenza do/a presidente/a e do/a secretario/a ou de quen os substitúa, e da metade, polo menos, dos seus membros. As decisións adoptaranse por maioría de votos dos membros presentes, e resolverá en caso de empate o voto de calidade do/a presidente/a do tribunal. O tribunal de selección resolverá todas as cuestións derivadas da aplicación das Bases durante o desenvolvemento do proceso selectivo, e estarán vinculados ao disposto nas Bases. As propostas do tribunal de selección determinará a orde dos integrantes da Bolsa de Emprego en cada categoría. Sexta.–Sistema de selección. A selección realizarase de conformidade co previsto na presente base polo sistema de concurso-oposición.1. Fase de oposición. Consistirá na realización de dous exames obrigatorios e eliminatorios. Estas probas rexeranse pola normativa que se cita no programa contido no anexo II desta convocatoria que estea vixente na data de publicación destas bases no Boletín Oficial da Provincia. A cualificación final da oposición virá determinada pola suma das puntuacións obtidas nos 2 primeiros exercicios e deberá ser igual ou maior de 15 puntos, obtendo un mínimo de 7,5 en cada un deles, para que se poida considerar superada esta fase. Primeiro exercicio. Proba tipo test. –Obrigatoria e eliminatoria. Consistirá en contestar, por escrito un cuestionario tipo test de 50 preguntas (mais 5 de reserva), con catro respostas alternativas das que so unha será a correcta, sobre o contido do programa da convocatoria contido no Anexo II das presentes bases. O tempo máximo para realizar este exercicio será de 60 minutos. Cada resposta correcta sumará 0,30 punto puntos. Cada resposta incorrecta restará 0,075 puntos. As respostas en branco non puntuarán. A puntuación máxima desta fase será de 15 puntos. O aspirante que non acade 7,5 puntos será eliminado do proceso selectivo. O cuestionario será determinado polo órgano de selección, de entre o contido do programa especificado no Anexo II de esta convocatoria. Segundo exercicio. Proba de coñecemento do galego. –O/as aspirantes que non acrediten estar en posesión do nivel de coñecemento de galego requirido (CELGA 4 ou equivalente) terán que realizar unha proba obrigatoria de competencia en lingua galega. A proba determinaraa o tribunal inmediatamente antes da súa realización, será acorde coas características funcionais do posto e deberá demostrarse nela unha competencia similar á esixida para o CELGA 4. Esta proba cualificará será cualificada como apta ou non apta e quedarán eliminados do proceso selectivo aquelas persoas que non acaden a cualificación de apto. Rematada a fase de oposición realizarase a fase do concurso.2. Fase de concurso. Non terá carácter eliminatorio e consistirá na avaliación por parte do Tribunal dos méritos que concorran en cada un dos/das aspirantes, referidos á data de finalización do prazo de presentación de solicitudes. En ningún caso a puntuación da fase de concurso poderá aplicarse para superar os exercicios da fase de oposición. A consideración deses méritos estará orientada a valorar a idoneidade da carreira profesional desenvolvida polas persoas candidatas para cumprir coas funcións propias do corpo e escala de destino, en relación coas características da praza convocada. Con este obxecto mediranse tanto as capacidades que demostra a experiencia acumulada en postos de traballo da Administración Pública como as aptitudes derivadas da súa formación especializada. O Tribunal terá en conta a coherencia da documentación presentada con respecto aos méritos que se deben valorar. Valorarase ata un máximo de 10 puntos, segundo o seguinte baremo: a) Experiencia profesional, (de 0 a 4 puntos):  Servizos prestados como funcionario da Administración Local (dinamizador/a do plan de inclusión dixital): 0,10 puntos por cada mes completo.  Servizos prestados como funcionario de calquera outra administración pública (dinamizador/a do plan de inclusión dixital): 0,08 puntos por cada mes completo.  Servizos prestados como persoal laboral en calquera administración pública ou entidade dependente da mesma (dinamizador/a do plan de inclusión dixital): 0,06 puntos cada mes completo. A antigüidade anterior xustificarase mediante certificación de servizos prestados realizada pola Administración ou entidade onde prestasen os servizos, e informe orixinal de vida laboral expedido pola Tesourería Xeral da Seguridade Social. Na prestación de servizos a tempo parcial, debido ás condicións da praza ou por redución de xornada, ratearase a puntuación de forma proporcionada ao total de horas de traballo da xornada oficial. b) Formación. Só se avaliarán os cursos impartidos ou recibidos das Administracións Públicas e outras entidades sempre que estean homologados pola Administración, debidamente acreditados mediante o título ou certificación oficial correspondente, cuxo contido estea relacionado co exercicio das funcións propias da praza obxecto desta convocatoria. Non se valorarán os cursos que non acrediten as horas de duración. Así mesmo, non se avaliarán os pertencentes a unha carreira universitaria, os de doutoramento, os derivados de procesos selectivos e os diplomas relativos a xornadas, seminarios, simposios e similares. Os cursos de formación acreditados valoraranse ata un máximo de 6,00 puntos, aplicando o seguinte baremo:  Certificación galega de competencias dixitais en ofimática regulada no Decreto 218/2011: 1 punto.  Cursos de máis de 100 horas: 1,00 puntos por curso.  Cursos de máis de 71 a 100 horas: 0,75 puntos por curso.  Cursos de máis de 41 a 70 horas: 0,50 puntos por curso.  Cursos de máis de 21 a 40 horas: 0,35 puntos por curso.  Cursos de 10 a 20 horas: 0,15 puntos por curso. No caso de estar en posesión de distintos niveis na mesma titulación, valorarase unicamente o rango mais alto desa formación. Os cursos de formación acreditaranse mediante presentación da fotocopia dilixenciada da certificación, título ou diploma no que figure nome do título, contidos e duración ademais da entidade impartidora.3. A puntuación total de cada aspirante no proceso selectivo virá determinada pola suma dos puntos acadados na fase de concurso e na fase de oposición, que será entre 0 e 15 puntos. Os/as aspirantes deberán obter un mínimo de 7,5 puntos para superar o proceso selectivo e formar parte da bolsa de emprego. O tribunal de selección determinará a lista provisional de aprobados e a orde provisional dos integrantes da Bolsa de Emprego en cada categoría, que será publicada no taboleiro de anuncios e na páxina web do Concello de Betanzos (https://sede.betanzos. gal) a efectos de posibles reclamacións durante un prazo de tres días, que serán resoltas polo Tribunal. Sétima.–Formación e funcionamento da Bolsa de Emprego.1. Mediante Resolución da Alcaldía determinarase a lista definitiva de aprobados/as e orde definitiva dos/as integrantes da Bolsa de Emprego, por orde da puntuación total obtida no proceso selectivo polos distintos aspirantes, e será publicada no taboleiro de anuncios e na páxina web do Concello de Betanzos (https://sede.betanzos. gal). En caso de empate na puntuación total, terá prioridade a persoa candidata que obtivese maior puntuación na fase de oposición e de persistir este quen acredite maior experiencia profesional. Se aínda persiste o empate decidirase por sorteo público. A Bolsa de Emprego en cada categoría que se creará coa presente convocatoria terá unha vixencia de 3 anos dende a publicación das listas definitivas de candidatos/as aprobados/as, e os/as candidatos/as que pasen a formar parte desta non ostentarán dereito ningún ao nomeamento/contratación.2. Os procedementos específicos para a contratación do persoal funcionario interino por programa seleccionado no suposto de baixas, vacacións, permisos ou circunstancias similares do persoal; ou para atender a acumulación de tarefas, programas temporais, ou servizos estacionais urxentes que non poidan prestarse co persoal existente, realizaranse conforme aos seguintes trámites: a) Informe do/a xefe/a de servizo ou sección ou do/a concelleiro/a do área, xustificando as circunstancias e as necesidades de persoal. b) Informes xurídico de Secretaría e informe de fiscalización e existencia de crédito de Intervención. c) Resolución da Alcaldía acordando o nomeamento do/a candidato/a que ocupe o primeiro lugar da lista, agás que renuncie ou non conteste, suposto no que se nomeará ao seguinte candidato da Bolsa de Emprego, pasando este ao último lugar da lista; e así sucesivamente. d) Os chamamentos dos/as aspirantes efectuaranse pola orde na que estes figuran na lista de substitución, a través de SMS, correo electrónico ou chamada telefónica, entre as 09:00 h e as 14:00 h do seguinte día hábil posterior a que se dite a Resolución da Alcaldía que acorde o nomeamento do/a candidato/a, deixando constancia fidedigno de cada chamamento. A realización dos chamamentos na forma indicada, requirirá que os/as aspirantes teñan facilitado nas súas solicitudes de participación nos procesos, ou en comunicación posterior presentada no rexistro municipal, os datos correctos necesarios (número de teléfono e dirección de correo electrónico). Se algún/algunha candidato/a non contesta seguirase chamando aos seguintes da listaxe coa finalidade de axilizar e non paralizar o proceso de contratación, tendo en conta que se durante esa xornada a persoa coa que non se deu contactado se pon en contacto co Concello ten dereito a ser contratado, doutro xeito pasará ao final do listado. A aceptación da oferta, efectuarase por vía telefónica, antes das 12:00 h do primeiro día hábil seguinte ao do chamamento. Transcorrido dito prazo sen que se produza a aceptación, entenderase rexeitada. A incorporación ao traballo, deberá producirse no prazo que se indique na comunicación. A renuncia é obrigatoria sendo válida por fax, correo electrónico ou calquera outro medio no que quede constancia no concello. e) Formalización do correspondente contrato laboral temporal polo período que dure a substitución de persoal, ou os servizos temporais ou estacionais urxentes, persoal existente, conforme ao Estatuto dos traballadores, baixo a modalidade que proceda no caso concreto.3. Unha vez que o persoal contratado remate o seu contrato de traballo, se tivese acumulados máis de 180 días de traballo para o Concello, pasará a ocupar o derradeiro lugar na lista; en caso contrario, volverá a ocupar o lugar no que se atopaba antes da contratación. En ningún caso se adquirirá fixeza a través das contratacións da Bolsa de Emprego. A xornada laboral poderá ser a tempo completo ou a tempo parcial, dependendo das necesidades do servizo.4. A renuncia a unha oferta sen motivo xustificado suporá que o/a candidato/a pase ao último lugar da bolsa de emprego. A renuncia a dúas ofertas sen xustificar será causa de expulsión da bolsa de emprego. Serán causas xustificadas de renuncia a unha oferta, e por tanto non pasará o/a candidato/a ao último lugar da lista, e quedará na mesma posición da lista como non dispoñible, ata que finalice a situación que motivou a renuncia á oferta, as seguintes: a) Estar en período de descanso maternal ou de adopción, acreditado por certificado de nacemento ou Libro de familia. b) Estar en situación de incapacidade temporal, acreditado por certificado médico. c) Falecemento ou enfermidade grave de familiar ata segundo grado, acreditado por certificado médico. d) Outras causas similares as anteriores debidamente xustificadas. e) Estar en situación de emprego activo temporal e non escoller cambiar de posto de traballo. Neste caso causará baixa temporal na listaxe e será súa a responsabilidade de xustificar a data de finalización do contrato que teña vixente para a súa reincorporación á bolsa de emprego. Unha vez xustificado pasará ao final. A presentación da documentación acreditativa de calquera das anteriores circunstancias efectuarase no prazo de 3 días hábiles, a contar dende o seguinte ao da notificación do chamamento efectuado polo Concello.5. Son causas de exclusión da bolsa de emprego as seguintes: a) Ter sido separado do servizo mediante expediente disciplinario sempre que exista unha resolución xudicial definitiva. b) A non superación do período de proba. No caberá esixir este período de proba cando o/a traballador/a xa desempeñará as mesmas funcións con anterioridade. c) Ter sido despedido polo Concello de Betanzos. Oitava.–Normas de aplicación e réxime de recursos. As presentes bases e convocatoria poderán ser impugnadas de conformidade co establecido na Lei 39/2015, do 1 de outubro, do Procedemento Administrativo Común das Administracións Públicas. Contra a convocatoria e as súas bases, que esgotan a vía administrativa, poderase interpor polo interesados recurso de reposición no prazo dun mes ante a Alcaldía, previo ao contencioso-administrativo no prazo de dous meses perante o xulgado do Contencioso-Administrativo de A Coruña ou, á súa elección, o que corresponda ao seu domicilio a partires do día seguinte ao da publicación do seu anuncio no Boletín Oficial da Provincia (art.46 da Lei 29/1998, do 13 de xullo). No non previsto nestas bases, serán de aplicación ás probas selectivas as seguintes disposicións: Lei 7/85, do 2 de abril, reguladora de bases de réxime local; Real Decreto Lexislativo 781/1986, do 18 de abril; Real Decreto Lexislativo 5/2015, do 30 de outubro, polo que se aproba o Texto refundido da Lei do estatuto básico do empregado público; Lei 2/2015, do 29 de abril, de emprego público de Galicia; Lei 5/1997, do 22 de xuño, da Administración local de Galicia. Real Decreto 364/1995, do 10 de marzo; Decreto 95/91, do 20 de marzo, polo que se aproba o Regulamento de selección de persoal Administración da Comunidade Autónoma de Galicia; Real Decreto Lexislativo 2/2015, do 23 de outubro, polo que se aproba o Texto refundido do Estatuto dos traballadores; Lei 39/2015, do 1 de outubro, do procedemento administrativo común; e todas as demais normas de xeral aplicación para estes supostos. Novena.–Información básica sobre protección de datos persoais. Responsable do tratamento: Concello de Betanzos, con dirección no edificio Liceo, praza de Galicia, 1, 15300 - Betanzos. Delegado de protección de datos: para calquera dúbida pode dirixirse ao Delegado de Protección de datos do Concello de Betanzos: Servizos de Adaptación Continua en Protección de Datos RB, S. L. có que poderá contactar en correo@betanzos. net. Finalidade do tratamento: os datos facilitados serán tratados para a tramitación administrativa que se derive da xestión deste procedemento. Lexitimación: a lexitimación para o tratamento dos datos persoais baséase no consentimento outorgado e no cumprimento dunha misión realizada en interese público ou no exercicio de poderes públicos conferidos ao responsable do tratamento. O consentimento é revogable en todo momento sen efectos retroactivos. Destinatarios/as: os datos poderán ser comunicados ás Administracións Públicas no exercicio das súas competencias, cando sexa necesario para a tramitación e resolución dos seus procedementos ou por obriga legal. Prazo de conservación: o Concello de Betanzos conservará os datos durante o tempo que sexa necesario para cumprir coa finalidade para a que se solicitaron e para determinar as posibles responsabilidades que se poidan derivar da finalidade exposta e do tratamento dos datos Dereitos: ten dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos en calquera momento. Para elo, o Concello de Betanzos dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade. Pode consultar a información adicional y detallada sobre Protección de Datos solicitándoa por correo electrónico: correo@betanzos. net. ANEXO I Modelo de solicitude I. D./D.ª…………………………………………………., con D. N. I., n.º …., con domicilio en., rúa., n.º., piso., C. P. Tlf., correo electrónico. II. Informado da convocatoria para a selección e creación dunha bolsa de emprego para proceder á provisión temporal de prazas mediante o nomeamento de funcionarios interinos da Escala de Administración Especial subescala Técnica clase Técnico auxiliar, posto de dinamizador/a do Plan de inclusión dixital do Concello de Betanzos, por acceso libre (concurso – oposición), e considerando cumprir todos os requisitos esixidos nas bases publicadas no B. O. P. n.º., de data:.………………., que declara coñecer e aceptar. Tendo en conta que cumpre todos os requisitos esixidos na base terceira, comprométese a achegar os documentos acreditativos destes no suposto de ser seleccionado. III. Protección de datos de carácter persoal Responsable do tratamento: Concello de Betanzos, con dirección no Edificio Liceo, praza de Galicia, 1, 15300 - Betanzos. Delegado de protección de datos: para calquera dúbida pode dirixirse ao Delegado de Protección de datos do Concello de Betanzos: Servizos de Adaptación Continua en Protección de Datos RB, S. L. có que poderá contactar en correo@betanzos. net. Finalidade do tratamento: os datos facilitados serán tratados para a tramitación administrativa que se derive da xestión deste formulario. Lexitimación: a lexitimación para o tratamento dos datos persoais baséase no consentimento outorgado e no cumprimento dunha misión realizada en interese público ou no exercicio de poderes públicos conferidos ao responsable do tratamento. O consentimento é revogable en todo momento sen efectos retroactivos. Destinatarios/as: os datos poderán ser comunicados ás Administracións Públicas no exercicio das súas competencias, cando sexa necesario para a tramitación e resolución dos seus procedementos ou por obriga legal. Prazo de conservación: o Concello de Betanzos conservará os datos durante o tempo que sexa necesario para cumprir coa finalidade para a que se solicitaron e para determinar as posibles responsabilidades que se poidan derivar da finalidade exposta e do tratamento dos datos. Dereitos: ten dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos en calquera momento. Para elo, o Concello de Betanzos dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade. Pode consultar a información adicional y detallada sobre Protección de Datos solicitándoa por correo electrónico: correo@betanzos. net.  Tras ler a información en materia de protección de datos anterior, consinto expresamente o tratamento dos datos persoais que figuran neste formulario. SOLICITA: Ser admitido ao proceso de selección convocado, para o que achega a documentación prevista na base cuarta da convocatoria. En., a. de. de 2021. Asdo.:. ANEXO II TEMARIO Parte xeral 1.–A Constitución española de 1978. Estrutura e principios xerais.2.–Os dereitos fundamentais na Constitución Española. O modelo económico da Constitución.3.–O Tribunal Constitucional. A reforma da constitución. O defensor do pobo.4.–A organización do estado na Constitución: organización institucional ou política e organización territorial.5.–A Coroa. Sucesión e rexencia. As atribucións do Rei. O referendo. As Cortes Xerais: composición, atribucións e funcionamento.6.–A organización territorial do Estado na Constitución. As Comunidades Autónomas. A administración local: principios constitucionais e regulación xurídica. Relacións entre entes territoriais. A autonomía local.7.–O estatuto de autonomía de Galicia. Organización e competencias. Institucións de Galicia.8.–A Administración e o dereito administrativo. As fontes do dereito administrativo.9.–A lei e as normas do goberno con forza de lei. O regulamento e a potestade regulamentaria.10.–O acto administrativo: concepto, clases e elementos. Requisitos: motivación e forma.11.–Eficacia e validez dos actos administrativos. A notificación e publicación dos actos administrativos 12.–O procedemento administrativo. Os interesados no procedemento. Fases do procedemento administrativo xeral: iniciación, ordenación, instrución, terminación e execución. O silencio administrativo.13.–Revisión dos actos en vía administrativa: revisión de oficio e recursos administrativos.14.–A administración local: entidades que a integran. O municipio: concepto e elementos. O termo municipal.15.–A poboación municipal. O padrón de habitantes. O estatuto dos veciños.16.–A organización municipal: os municipios de gran poboación e os municipios de réxime común.17.–Órganos necesarios nos municipios de réxime común: o Alcalde, os tenentes de Alcalde, a Xunta de Goberno Local.18.–Órganos complementarios nos municipios de réxime común: comisións informativas e outros órganos. Os grupos políticos.19.–As competencias municipais: sistemas de determinación. Competencias propias, compartidas e delegadas. Os servizos mínimos. A reserva de servizos.20.–A provincia. Organización provincial e competencias.21.–Outras entidades locais. Mancomunidades. Comarcas e outras entidades que agrupen a varios municipios. As áreas metropolitanas. As entidades locais de ámbito inferior ao municipio. Os consorcios.22.–Réxime de sesións e acordos dos órganos de goberno nos Concellos. Convocatoria e orde do día. Actas, certificacións, comunicacións, notificacións e publicación dos acordos.23.–Ordenanzas, regulamentos e bandos. Procedementos de elaboración e aprobación.24.–O persoal ao servizo da Administración local: funcionarios, persoal laboral e persoal eventual. Réxime xurídico: dereitos e deberes.25.–O rexistro de documentos: concepto. O rexistro de entrada e saída: o seu funcionamento nas corporacións locais. Presentación de instancias e outros documentos nas oficinas públicas.26.–O orzamento xeral das entidades locais. Principios e documentos de que consta. Procedemento de elaboración e aprobación. Parte específica 1.–Informática básica: Conceptos fundamentais sobre o Hardware e Software. Periféricos de Entrada, Saída e mixtos. Clasificación do Software.2.–Tipos de redes de ordenadores. Aspectos xerais relacionados con: a) Compoñentes, b) Topoloxías, c) Estándares, d) Protocolos, e) Sistemas de cableado, f) Dispositivos de interconexión: repetidores, hubs, routers, bridges, etc.3.–Bases de datos. Conceptos xerais. Estruturas. Modelos.4.–O sistema operativo Linux: historia, características, distribucións e aplicación.5.–Sistema operativo: Definición e tipos. O entorno de Windows: fundamentos, ventanas, iconas, menús, cadros de dialogo, o escritorio, o menú inicio.6.–Aplicacións de oficina. Paquetes ofimáticos. Software libre e propietario.7.–Internet e intranet. Correo electrónico. Webmail e programas xestores de correo.8.–Redes sociais e comunicación. Os medios sociais: blogs, foros, agregadores de noticias, microblogging, podcast e vídeo on-line, comunidades e widgets. Principais medios sociais en España.9.–Procesadores de texto: Microsoft Office-Libreoffice-Openoffice. Principais funcións e utilidades. Creación e estruturación do documento, xestión, gravación, recuperación e impresión de ficheiros. Personalización do entorno de traballo.10.–Follas de cálculo: Microsoft Office-Libreoffice-Openoffice. Principais funcións e utilidades. Libros, follas e celas.11.–Bases de datos: Microsoft Office-Libreoffice-Openoffice. Principais funcións e utilidades. Táboas. Consultas. Formularios. Informes. Relacións.12.–A Seguridade en redes. Control de accesos. Técnicas criptográficas. Mecanismos de firma dixital. Control de intrusións. Ameazas e vulnerabilidades.13.–Sistemas de copias de seguridade. Tipos. Soportes. Vantaxes e inconvenientes de cada solución. Elementos na seguridade dos datos: Sai, centros de respaldo, control de accesos, antivirus e cifrado de datos.14.–Administración electrónica e servizos o cidadán. Os rexistros telemáticos. A sede electrónica.15.–Comercio electrónico. Mecanismos de pago. Xestión de negocio. Factura electrónica. Pasarelas de pago.16.–Desenvolvemento do software, linguaxes de programación. Diagramas de fluxo.17.–Utilidades desenvolvemento do software: compiladores, intérpretes e depuradores.18.–Protección de datos de carácter persoal: réxime xurídico, principios, dereitos e obrigas. A Axencia de protección de datos de carácter persoal. Medidas de seguridade no tratamento de datos de carácter persoal. Réxime sancionador. Obrigas do responsable do ficheiro.19.–O Esquema Nacional de interoperabilidade no ámbito da Administración Electrónica: normativa reguladora, principios xerais e aplicación.20.–O Esquema Nacional de Seguridade no ámbito da Administración Electrónica: normativa reguladora, principios xerais e aplicación.21.–Betanzos. Poboación. Economía. Asociacións de Betanzos. Unha aproximación á realidade social de Betanzos.22.–As TICs: definición, características e uso. A influencia das TIC´s na sociedade, no ensino e no sector público.25.–Rede Cemit – Xunta de Galicia: Dinamización social. O papel do persoal dinamizador e a súa contextualización dentro da Rede Cemit. *No caso de que algún tema dos integrantes neste anexo vísese afectado por algunha modificación, ampliación ou derrogación normativa, esixirase, en todo caso, a normativa vixente no momento de realización das respectivas probas.” Betanzos, 14 de setembro de 2021. A alcaldesa María Barral Varela